b'\n_START_ARTICLE_\nVelpatasviiri\n_START_SECTION_\nOminaisuudet ja k\xc3\xa4ytt\xc3\xb6\n_START_PARAGRAPH_\nVelpatasviirin antiviraaliset ominaisuudet perustuvat siihen, ett\xc3\xa4 se sitoutuu hepatiittiviruksen proteiiniin NS5A. Sitoutuessaan velpatasviiri inhiboi proteiinin, jota virus tarvitsee jakaantuakseen, eiv\xc3\xa4tk\xc3\xa4 virukset kykene en\xc3\xa4\xc3\xa4 lis\xc3\xa4\xc3\xa4ntym\xc3\xa4\xc3\xa4n. Velpatasviiri tehoaa kaikkiin hepatiitti C-viruksen genotyyppeihin ja teho on useimmiten eritt\xc3\xa4in hyv\xc3\xa4. Aikaisemmilla l\xc3\xa4\xc3\xa4kkeill\xc3\xa4 erityisesti genotyyppien 2 ja 3 hoito on ollut vaikeaa. Velpatasviiri\xc3\xa4 k\xc3\xa4ytet\xc3\xa4\xc3\xa4n yhdistelm\xc3\xa4n\xc3\xa4 sofosbuviirin tai sofosbuviirin ja voksilapreviirin kanssa. L\xc3\xa4\xc3\xa4keaine hyv\xc3\xa4ksyttiin markkinoille vuonna 2017.\n_START_SECTION_\nHaittavaikutukset\n_START_PARAGRAPH_\nVelpatasviirin ja sofosbuviirin yhdistelm\xc3\xa4 on yleens\xc3\xa4 hyvin siedetty. Mahdollisia haittavaikutuksia voivat olla v\xc3\xa4symys, huonovointisuus ja p\xc3\xa4\xc3\xa4kipu.'